text: Togspor lukket af dæmningsskred
  23 maj 2014 kl. 13.41
  Skybrud har fredag ramt togtrafikken mellem Fredericia og Vejle. Et spor mellem Fredericia og Vejle er lukket efter dæmningsskred, og det giver forsinkelser på strækningen, oplyser DSB.
  Det er de voldsomme skybrud natten til fredag der sandsynligvis er skyld i et dæmningsskred ved Børkop.
  Stationerne Brejning og Børkop, bliver nu betjent med busser i stedet for tog.
  Desuden kører InterCity- og InterCityLyn-tog sammenkoblet som ét tog på strækningen mellem Fredericia og Vejle, og det medfører 15-20 minutters længere rejsetid end normalt.
  Det er nødvendigt at sammenkoble togene og køre dem som ét tog, fordi der kun er et spor farbart.
  Banedanmark ved endnu ikke, hvor lang tid det vil tage at rydde op efter skybruddet, oplyser Ritzau.
  Forsinkelser og færre tog mellem Fredericia og Vejle, da et spor akut skal undersøges efter regnskyl: Vi får... http://t.co/LwoAYDOtCG #dsb
  
  